“Mixed breed”… Loli Lol | goeienuusloli
Polities inkorrek, maar daar het jy dit: Ek is ‘n mixed breed.
‘n Behoorlike mengelmoes van menswees!!
Mix Een: Van my tienerjare al glo ek, ek is geroep om te preek. As mens só glo, dan studeer jy in daai rigting, en bedien mens antwoorde wat jy geleer het by ander. Selfs uit die Bybel. (Baie keer, omdat daai Amerikaner so sê, en dit klink goed!! 😳 ) Dikwels bedien mens ook uit onkunde, en omdat jy jou pa geglo het of die domineee wat tog mos OOK geswot het…wat ookal? Gewoonlik wil mens hê dat wat jy sê goed klink, en ander sal help… miskien omdat jy so uitge’sort’ is. Wat probeer ek sê? Partykeer deel mens effens uit hoogmoed, om belangrik te voel, om al die antwoorde te hê.) Ek’s net eerlik…
Mix Twee: Toe begin ek skryf. Kom ons sê, ek wou presies weergee wat ek dink goed “klink” ,op papier. (Soos Oom Agnus 😕 ) Ek kon dit nie doen nie! Ek kon nie maak asof ek al die antwoorde het nie! Ek moes skryf uit my hart en uit my ervaring, en besef toe op swart en wit, is dit baie meer, eg.
Mix Drie: Ek is Afrikaans. (In daai pakkie kom baie dinge, godsdiens, trots, soms martelaar, ‘Arme ek is oupa uil’-geite, respek, eerbied en wat nog als !)
Mix Vier: Ek is effe verengels en Yankee. Ek het baie gemis van my opvoeding in letterkunde en taalsorg , omdat ek op nege Amerika toe is vir 5 vormingsjare. Ons het bly Afrikaans praat in die huis, maar my hart het in Engels ontwikkel en skool gegaan. Ek het die “Star spangled banner” gesing, en die “Pledge allegiance to the flag” op gesê. Ronald Reagan was my president. In Amerika, kan niemand politiek ontsnap nie, dit is oorals. Besides, elke dag is soos Disneyland Day.(Vermaak om elke hoek, skone land, kitskos se Moses! Terloops hulle wou ons nie by Disneyland inlaat omdat ons kaalvoet was, ‘n totale “NO NO” in V.S.A. My ma moes gou skoene koop by Walmart!!)
MAAR, moontlik het my ouers my juis weens die diplomatiek, te eng beskerm en niks geleer nie. (Stilbly oor dinge is nie opvoed of diplomaties nie! Ons doen dit soms maar almal met ons kinders. Sê niks oor seks, dan is daar niks, of so iets?)
EK het nie geweet hoe om te stem of vir wat, toe ek my eerste beurt kry in 1994 nie, en juis toe maar my ‘Amercian roots’ gevolg agter ‘Madiba’ aan. Dit klink mos goed? The fight for freedom, democracy.
Wat my bring by…
Mix Vyf: Dalk is ek effe aktivis ook? Op Swart en Wit. Want hoe meer ek skryf kom ek agter, ek het ‘n opinie… en dis nie altyd wat my ‘kerk’ my geleer het nie!! Natuurlik glo ek, my oortuigings kom uit die Bybel, (het die Apartheids regime nie maar ook nie?) MAAR, hier kom die shocker, ek is effe linksgesind en nie regs nie!!
Ek sal luidkeel proklameer dat Apartheid nie uit die Bybel uitkom nie, dit kom uit godsdiens. ( En hier kom my eie Goeie Nuus Loli stem dik deur….ek is nie vir godsdiens nie!! Ek haat godsdiens.
Godsdiens maak dat mense dink hulle is beter as ander, en gebruik dan hul geloofs verskonings om ander te kry om soos hul te wees. Dit kan van een ras na die ander wees, maar veral by ons Afrikaners dikwels sommer in die gesin en familie. (Nê?) Want: ‘Ek sal hom vergewe, maar ek sal nie met oom Pretorius praat nie, want hy het ons geld gesteel.’ bla bla bla! Of, ‘ Sy stel my teleur, sy sleep my naam deur die modder… gee die nagmaal brood aan.’
Ja, godsdiens laat ‘n slegte smaak in mens se mond, en JA, partykeer kan mens eers jare en jare en jare later dit uitspoeg as jy die waarheid genoeg hoor (ja van die kansel af, en ja… watch this space: Loli word vry! Loli deel al hoe meer! Loli kan nie meer stil bly nie!!!!!)
Hoe meer mens oplet om op papier te sit; kom mens agter wat mens voel oor die samelewing …Ja op swart en wit.
Watse Mix is jy?
7 comments on ““Mixed breed”… Loli Lol”	MaanKind	Junie 19, 2012
Mix net my tale… Niks so interessant soos joune nie.
Antwoord	Loli Pretorius	Junie 19, 2012
Antwoord	demoerin	Junie 22, 2012
Al wat ek mix is my drank 😆
Antwoord	Son	Junie 23, 2012
Met ‘n Engelse, liberale pa, wat ook drie swart tale vlot kan praat en ‘n Afrikaanse, Boere ma is my mix nogals deurmekaar 😉
Welcome to the MIX….Wow…! Ek wens ek kon ‘swart taal’ praat… enige een. Het Zulu geswot vir een jaar…maar, aai, as mens nie oefen met iemand nie, kan jy maar vergeet. My skoonma was nou weer die “Pommie” , en my skoonpa die Boer!!
Antwoord	Toortsie	Junie 26, 2012
Ek is sommer deurmekaar … so gemaak en so gelaat staan. 🙂
Antwoord	Terug pieng: Dit sneeu! « goeienuusloli
This entry was posted on Junie 19, 2012 by Loli Pretorius in ...en soms Loli lolpot...,Jollie Loli and tagged Afrikaans, Apartheid, demokrasie, hoogmoed, Links, Madiba, mixed breed, Oom Agnus, pledge allegiance to the flag, politiek, Polities inkorrek, preek, Regs, Ronald Reagan, skryf, stem, swart, United States, Wit.	Kortskakel